Document ID: 31999R0583

KOMISSION ASETUS (EY) N:o 583/1999,
annettu 17 päivänä maaliskuuta 1999,
jäsenvaltioille neuvoston asetuksen (EY) N:o 723/97 mukaisesti maksettavan yhteisön rahoitusosuuden enimmäismäärästä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon jäsenvaltioiden toimintaohjelmien toteuttamisesta EMOTR:n tukiosaston menojen valvonnan osalta 22 päivänä huhtikuuta 1997 annetun neuvoston asetuksen (EY) N:o 723/97 (1) ja erityisesti sen 4 artiklan 2 kohdassa,
sekä katsoo, että
on kuullut asiassa Rahastokomiteaa,
asetuksen (EY) N:o 723/97 1 artiklassa säädetään, että yhteisö osallistuu kuluihin, jotka aiheutuvat jäsenvaltioille uusista yhteisövelvoitteista aiheutuvien uusien toimintaohjelmien toteuttamisesta; saman asetuksen 4 artiklan 2 kohdassa säädetään, että rahastokomiteaa kuultuaan komissio vahvistaa kutakin vuotuista erää varten yhteisön rahoitusosuuden enimmäismäärän, ottaen huomioon käytettävissä olevat määrärahat ja toimien jäsenvaltioiden toimittamien tietojen pohjalta; kyseinen määrä myönnetään komission asetuksen (EY) N:o 1780/97 (2) 3 artiklan mukaisesti, jossa on annettu määräykset asetuksen (EY) N:o 723/97 soveltamisesta, sellaisena kuin se on viimeksi muutettu asetuksella (EY) N:o 1890/98 (3); kyseiset jäsenvaltiot ovat toimittaneet komissiolle asianmukaiset tiedot vuodelta 1999, ja
ON ANTANUT TÄMÄN ASETUKSEN:
1 artikla
Tämä asetuksen liitteessä vahvistetaan kansallisina valuuttoina yhteisön rahoitusosuuden enimmäismäärä, joka maksetaan jäsenvaltioille asetuksessa (EY) N:o 723/97 säädettyjen EMOTR:n tukiosaston menojen valvonnan toimintaohjelmien toteuttamisesta aiheutuneista kuluista.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä maaliskuuta 1999.

Labels: 4
15
5